cyanic-selkie/wikianc huggingface dataset:
Art brut
Historie
Eit avgjerande og definerande augneblink var utgjevinga av Bildnerei der Geisteskranken i 1922 av den tyske psykologen og kunsthistorikaren Hans Prinzhorn (1886–1933). Dette var den fyrste formelle undersøkinga av psykiatriske verk, basert på ei samling av tusenvis av døme frå europeiske institusjonar. Boka og kunstsamlinga fekk mykje merksemd frå avantgardekunstnarar i samtida, mellom anna Paul Klee, Max Ernst og Jean Dubuffet.
Jean Dubuffet og art brut
Den franske kunstnaren Jean Dubuffet blei særleg fenga av Bildnerei der Geisteskranken og starta si eiga samling av slik kunst, som han kalla art brut eller 'rå kunst'. Dubuffet sitt konsept for art brut var verk som var i ein rå tilstand, ikkje «kokt» av kulturelle og kunstnariske påverknader. I 1948 danna han Compagnie de l'Art Brut saman med andre kunstnarar, mellom anna poeten og forfattaren André Breton, som var den fremste teoretikaren for surrealismerørsla. Samlinga Dubuffet etablerte blei kjend som Collection de l'art brut, og kurator var Slavko Kopač i nesten tre tiår. Samlinga inneheld tusenvis av verk og er no permanent plassert i Lausanne i Sveits.
Kulturell kontekst
På midten av 1900-talet var det ein del kunstnarar, mellom anna Pablo Picasso, som søkte utanfor dei vande tradisjonane i den etablerte finkulturen etter inspirasjon, og fann då inspirasjon mellom anna i gjenstandar frå såkalla «primitive» samfunn, uskolert kunst gjort av barn og vulgær reklamegrafikk. Når barn teiknar eller målar forfølgjer dei ei unik oppleving av verda som lèt dei danna ein distinkt og ærleg uttrykksfull stil, og eit berømt sitat frå Picasso er «Eit kvart barn er ein kunstnar. Problemet er korleis vi kan bli verande kunstnarar når vi blir vaksne.»
Reconsider Baby
«Reconsider Baby» er ein bluessong gjort i vestkyst-bluesstil som er spelt av mange bluesartistar og andre artistar. Lowell Fulson sin «Reconsider Baby» vart ein hitt på Topp 10 på R&B-lista i USA og er anerkjent av Blues Foundation Hall of Fame og Rock and Roll Hall of Fame.
Jordskjelvet i Hama i 1157
Jordskjelvet i Hama i 1157 skjedde den 12. august 1157. Namnet er teke frå byen Hama, midt i Syria, som fekk dei største øydeleggingane og tapa i lag med Shaizar. Fleire titusen menneske mista livet i jordskjelvet.
Lahti-renna 1994
15 km
<br style="clear:both;" />
Mii
Til Wii er Mii brukt i spel som Wii Sports, Wii Play, Wii Fit, Wii Party, Wii Fit Plus, Wii Music og Wii Sports Resort.
Tintern Abbey i Monmouthshire
Klosterruinane har no status som scheduled monument. I 1984 tok den walisiske kulturvernorganisasjonen Cadw over ansvaret for å halda staden ved like. Tintern Abbey får rundt 70 000 vitjande kvart år.
...To Be Continued
Samplingar
«Ike's Mood 1» er blitt sampla på «(Holy Matrimony) Letter to the Firm» av Foxy Brown, «I Love You» av Mary J. Blige, «Knock 'em Out da Box» av Naughty by Nature med Rottin Razkals, «Make the Music With Your Mouth, Biz» av Biz Markie, «No Guns, No Murder» (Hip Hop mix) av Rayvon og «Still Got Love For You» av Beanie Sigel med Jay-Z & Rell
Grøtavær kyrkje
Det er kyrkjegard ein drøy kilometer frå kyrkja langs vegen (om lag ein halv kilometer i luftline).
Heckmondwike
Heckmondwike  er ein by i grevskapet West Yorkshire i England. Han har kring 11 500 innbyggjarar og ligg 14 km sørvest for Leeds.
Kulakh
Kulakh eller Kulaikh er ein landsby i Mekka-regionen vest i Saudi-Arabia.
Yngve
Yngve har namnedag 11. februar.
Axel Ender
Ender var frå 1867 til 1971 elev under Julius Middelthun på Tegneskolen i Kristiania. Seinare studerte han ved kunstakademia i Stockholm, 1872-74, og i München, 1875-80.
Mount Pearigen
Mount Pearigen er eit markant fjell (3020 moh) som ligg 6 nautiske mil (11 km) nordvest for Mount Hart i Admiralty Mountains. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-64. Det vart namngjeve av Advisory Committee on Antarctic Names (US-ACAN) etter kapteinløytnant Jare M. Pearigen i US Navy, som var helikopterpilot under Operasjon Deep Freeze 1968, 1969 og 1970.
Porton Down
Porton Down er ein vitskapspark i Storbritannia som ligg nokre kilometer nordaust for Salisbury i Wiltshire. Staden husar to statlege fasilitetar: Det britiske forsvarsdepartementet sitt løynlege laboratorium Defence Science and Technology Laboratory (DSTL) og ein fasilitet for helsdepartementet gjennom Public Health England. Han huser også fleire private verksemder.
Shunt i medisin
Ein shunt er ein kunstig eller naturleg anastomose, eit hol eller ei trong opning som flyttar, eller som opnar for rørsla av væske frå ein kroppsdel til ein annan. Omgrepet kan skildrast som medfødd eller erverva. Erverva shunt kan vere anten biologisk eller mekanisk.
Ingve
Ingve er eit mannsnamn som kjem frå norrønt Yngvi, i norrøn gudelære eit anna namn for guden Frøy. Ei vanlegare form av det same namnet er Yngve.
It's My Life-turneen
Detaljar
Bowie hevda at setlista for turneen vart laga på sparken kvar kveld og sa «Me hadde overhovudet ikkje noko setliste. Me hadde ei komplett liste over alle songane på golvet på scenen og me ropte den neste songen me ville spele til kvarandre. Om du ser oss på ein dårleg kveld, kan det vere ein av dei dårlegaste konsertane du nokon gong har sett. Men på ein god kveld - og heldigvis med dette bandet er dei fleste det - skjer det verkeleg.
Qivitoq - Fjeldgængeren
Qivitoq er ein dansk film frå 1956, instruert av Erik Balling med manus skrive av Leck Fischer. Han er eit kjærleiksdrama i grønlandske omgjevnader. Qivitoq var den første danske filmen som vart nominert til ein Oscarpris for beste framandspråklege film.
I Don't Wanna Get Drafted
Singelversjon
Frank Zappa- vokal, gitar
Bering
Bering er det å halda noko oppe og ta det med seg. Menneske kan bera noko i handa, på armen, skuldera, hovudet, ryggen eller på andre måtar ved hjelp av utstyr eller ulike innretningar, eller dei kan få dyr til å bera, som ridedyr eller kløvdyr. Dyr kan også bera ting for seg sjølv, til dømes ved hjelp av munnen, klørne eller spesielt tilpassa kroppsdelar. I moderne tid er mykje bering erstatta av røyr, kranar, heisar, vogner, traller, fargreier og andre maskinar.
Symbolikk
Bering kan vera ei symbolsk handling som er del av ritual, seremoniar og liknande. I samband med opptog, oppstillingar og mønstringar kan ein bera flagg, faner, symbolske gjenstandar eller våpen, gjerne på særskilde måtar. Ved seremoniar som bryllaup eller kroning kan ein til dømes bera ein dyrebar gjenstand, som ein ring eller ei krone, på ei pute for å visa han ekstra vyrdnad.
I Don't Wanna Get Drafted
Albumversjonen
Steve Vai – gitar
Ahmet Zappa – vokal
Bassisten Tony Jackson
Biografi
Han byrja så i bandet The Vibrations, som turnerte i Storbritannia med The Hollies, Marianne Faithfull og andre artistar. Dei gav ut fire singlar for Pye Records, men berre den første vart ein suksess. I 1965 endra dei namn til Tony Jackson Group, men den fjerde singelen selde òg dårleg og dei vart droppa av Pye. Etter ein periode på CBS utan betre resultat, gav Jackson seg heilt med musikkarrieren.
Jordskjelvet i Aleppo i 1138
Jordskjelvet i Aleppo i 1138 var eit av dei mest dødelege jordskjelva i historia. Namnet er henta frå byen Aleppo nord i Syria, der tapa var størst. Jordskjelvet skjedde den 11. oktober 1138, etter eit mindre skjelv den tiande. Det vert ofte oppført som det tredje mest dødelege gjennom historia, etter Shensi og Tangshan-jordskjelva i Kina. Talet 230 000 døde er derimot basert på ei historisk samanblanding av dette jordskjelvet og jordskjelvet som skjedde i november 1137 på Jazirasletta og det mindre skjelvet den 30. september 1139 i den transkaukasiske byen Ganja. Første gongen 230 000 vart nemnt var av Ibn Taghribirdi på 1400-talet.
Alphonso Johnson
Alphonso Johnson er ein amerikansk jazz-bassist, som har vore aktiv sidan tidleg i 1970-åra.
Juno
Krigsaspektet til Juno er tydeleg i kleda og utstyret hennar. Ho blei ofte framstilt væpna og med ei kappe av geiteskinn, dette siste var klede som blei nytta av romerske soldatar på hærtokt. Krigsaspektet hennar var overtatt frå den greske gudinne Atene, som bar eit geiteskinnskjold kalla aegis.
Alphonso Johnson
Johnson var ein av dei første musikarane som introduserte instrumentet Chapman Stick. På grunn av dette vart han nesten tilsett som erstattar for gitaristen Steve Hackett i Genesis, men i staden tilrådde han venen og tidlegare Sweetbottom-gitaristen Daryl Stuermer, som vart med i turnébandet til Genesis resten av tida dei dreiv på.
Mayfair
Mayfair er eit område i City of Westminster i det sentrale London. Her finst stader som Grosvenor Square, Hyde Park Corner, Marble Arch og Savile Row. Mayfair strekkjer seg omtrent til Hyde Park i vest, Oxford Street i nord, Green Park i sør og Regent Street i aust.
Phenix Horns
Dette bandet utvikla seg til The Phenix Horns som vart den originale blåserekkja til Earth Wind & Fire frå 1975 til 1982.
Mike Auldridge
Auldridge spelte òg i gruppene The Country Gentlemen, Emerson and Waldron, Cliff Waldron and the New Shades of Grass, Seldom Scene, Chesapeake, The Good Deale Bluegrass Band, og John Starling and Carolina Star. Han spelte òg i turnébanda til Lyle Lovett og Emmylou Harris.
Hoochie Coochie Man
«Hoochie Coochie Man» (stundom kalla «(I'm Your) Hoochie Coochie Man») er ein bluesstandard skriven av Willie Dixon og først framført av Muddy Waters i 1954. Songen vart ein stor hitt då han kom ut og nådde 8. plass på Billboard si R&B-liste. Introen og verset på Muddy Water-versjonen består av stop-time. I følgje ei soge av Dave Van Ronk, sa Muddy Waters at songen er meint å ha ein komisk effekt.
Rodney Crowell
Han har vunne to Grammyprisar, ein i 1990 for beste countrysong med «After All This Time» og ein i 2014 for beste americanaalbum medOld Yellow Moon.
Ungarsk i Eurovision Song Contest
Ungarsk i Eurovision Song Contest gjev oversyn over bruken av det ungarske språket i Eurovision Song Contest. Den fyrste gongen ein song på ungarsk vart framført i Eurovision Song Contest var i 1994 då Ungarn debuterte med «Kinek mondjam el vétkeimet?» av Friderika Bayer. Sidan den gong har Ungarn delteke med til saman elleve ulike bidrag som har vorte framført på ungarsk. Av landa som kan delta er ungarsk offisielt språk i Ungarn og i Vojvodina i Serbia.
Llanquihue-provinsen
Llanquihue-provinsen (spansk: Provincia de Llanquihue) er ein av fire provinsar i den chilenske regionen Los Lagos. Hovudstaden er Puerto Montt. Den nest største innsjøen i landet, Llanquihuesjøen, ligg i provinsen. Her er dessutan fire vulkanar: Osorno, Calbuco, Puntiagudo og Cerro Tronador.
Salangen kyrkje
Tidlegare kyrkje
Ei lafta langkyrkje vart teken i bruk i 1864, og kyrkjegarden i Sjøvegan er frå den tida. Denne kyrkja vart påtent og brann ned til grunnen 1. september 1978.
Skjorgås
Systematikk
Denne arten er plassert i den biologiske ordenen Anseriformes, og i sin eigen familie Anseranatidae. Skjorgåsa har det karakteristiske nebbet til andefuglar, men vert åtskild frå andre artar innanfor denne ordenen. Dei andre familiane i ordenen er Anhimidae (gjetarfuglar) og Anatidae (ender, gjæser og svaner) som inneheld alle dei andre taksa.
Ingvar
Ingvar er eit nordisk mannsnamn danna av norrøne ingwia, «dedikert til guden Ing» og harja R , «kriger, hær». Yngvarr var ei norrøn form av navnet.
Vintererle
Utsjånad
Fuglen er slank og 17-20 cm lang. Oversida er blågrå, ved gumpen grøngul. Undersida er om sommaren lysande gul, om vinteren gulaktig til brunaktig. Den hekkande vaksne hannen har svart strupe. Andre fjørdrakter saknar den svarte strupen, og det gule kan vere oppblanda med kvitt unnateke i området under stjerten. Vintererla har liksom andre erler ein karakteristisk lang, vippande stjert. Stjerten er svart med gul underside og har kvite ytterfjør. Vintererla er den av erlene i Europa som har lengst stjert og ho vippar ofte med denne. Beina er lange. Flukta er jamn og bogeforma.
Utbreiing og taksonomi
Arten hekker i store delar av dei tempererte regionane i Europa og Asia og delar av det nordlege Afrika. Vintererla er standfugl i dei mildare delane av utbreiingsområdet, t.d. Vest-Europa, men de nordlege og storparten av dei austlege bestandane er trekkfuglar som har vinterkvarter i Europa, Afrika, Arabia, India, Søraust-Asia og Ny Guinea.
Føde
Fuglen livnærer seg av insekt som finst ved vatn - fluger, små biller, larvar av augestikkar, men også små krepsdyr og små blautdyr. Erla går gjerne der vatnet er grunt og plukkar i det i matjakta. Ho tek også flygande insekt.
Trekktilhøve
I Noreg er vintererla stort sett trekkfugl, men somme individ overvintrar. Fuglane kjem attende litt tidlegare enn linerlene, som ofte ruger ved dei same elvane. Dei trekkande vintererlene flyg ut av landet i september-oktober.
Ship Arriving Too Late to Save a Drowning Witch
«Valley Girl» var ein av dei mest suksessrike singlane til Zappa.
Brigader
Brigader blir rekna som den øvste feltoffisersgraden og er difor snarare ei høgare form for oberst enn ei lågare form for general, på same måten som kommandør (engelsk: commodore; i Noreg flaggkommandør) er i marinane. Graden har blitt tilkjent NATO-status som likeverdig med brigadegeneral, som er ein generaloffisersgrad.
Altdorf i Sveits
Altdorf  er ein kommune i kantonen Uri. Kommunen har innbyggjarar  og eit areal på. Kommunesenteret ligg 458 meter over havet. Kommunen er administrasjonssenter i kantonen og ligg ved elva Reuss. Han er berre få kilometer sør for botnen av Urnersjøen, den austlegaste fjordarma til Vierwaldstättersjøen.
Solsikke
Solsikkefrø
Det er særleg større solsikkefrø ein bruker til menneskeføde. Solsikkefrø kan etast rå eller bakte og salta. Dei kan brukast i bakverk og salatar, og som snacks. Halva av solsikkefrø er utbreidd i Aust-Europa og den tidlegare Sovjetunionen. Frøa kan også malast til ein pasta, solsikkesmør, tilsvarande peanøttsmør. Urfolka i USA som fyrst domestiserte planten pleidde mala dei tørka eller røsta frøa til eit mjøl som dei kunne baka med eller ha i supper.
Solsikkeolje
Solsikkeolje kan også brukast til margarin, som grunnolje i massasje- og aromaterapiolje, til såpe og til biodiesel.
Historie
På 1700-talet blei solsikkeolje svært populært i Russland, særleg i samband med den ortodokse kyrkja, ettersom ho var eitt av få typar matfeitt ein kunne bruka under fastetida ifølgje nokre tradisjonar. Kyrkja hadde lagt ned forbod mot å bruka olje frå fleire plantar, men sidan solsikke var ein nyinnført plante, stod han ikkje på forbodslista.
Symbolikk
Solsikke er nasjonalblome for Ukraina, og eit mykje brukt symbol i landet. I 1996 planta militærleiarar frå Ukraina, Russland og USA solsikker ved missilbasen i Pervomajsk i Mykolajiv oblast for å markera enden på kjernevåpen i Ukraina. I 2015 blei det samla solsikkefrø frå åkeren der passasjerflyet Malaysia Airlines Flight 17 hadde kræsja eit år tidlegare. Nokre av dei blei planta til minne om dei 15 nederlendarane frå Hilversum som blei drepne. To australske mediefolk hadde òg samla inn 1,5 kg frø for å minnast dei australske offera og familiane deira og gje dei håp. Etter at Russland invaderte Ukraina i 2022 blei solsikka eit symbol på lokal motstand og eit internasjonalt symbol for solidaritet med Ukraina.
Utviklinga av lastebilen
1800-åra
I Storbritannia dukka det rundt 1890 opp damplastebilar, som i byrjinga var ombygde damptraktorar, men etter kvart vart dei bygde som lastebilar frå grunnen av. Thornycroft og Leyland starta produksjon 1896 og Sentinetal i 1906. I andre land, som Frankrike, vart det òg i ein stutt periode eksperimentert med damplastebilar, men der gjekk ein snøgt over til bensindrive lastebilar. Utviklinga i Storbritannia vart difor i den fyrste tida noko annleis enn i resten av Europa.
1910-åra
I tida før fyrste verdskrig var dei fleste lastebilane små, med nyttelast opp til eit tonn, men nokre hadde større nyttelast. Berliet CAT frå 1910, til dømes, hadde ei nyttelast på 3,5 tonn. Motoreffekta låg typisk på 10 - 25 kW (14 - 34 hk). Sjølv om luftfylte dekk hadde vore tilgjengeleg frå før hundreårsskiftet var dei for svake til å nyttast på lastebilar, så det vart nytta ståldekk og heilgummidekk, men mindre lastebilar fekk etter kvart luftfylte dekk. Nokre hadde stål- eller heilgummidekk på bakhjula og luftfylte dekk på framhjula. Vegane var dårlege, farten var låg og det var ikkje vanleg med førarhus. Det var mange små produsentar av lastebilar, som etter kvart tok til å slå seg saman. Til dømes gjekk Scania og Vabis saman til Scania-Vabis i 1911. Militæret fekk etter kvart augo opp for nytteverdien av motorisert transport og produksjonen av lastebilar vart trappa opp under 1. verdskrig.
1920-talet
Etter krigen vart det meir vanleg med luftfylte dekk på små og mellomstore lastebilar, men det var fyrst litt ut på 1920-talet at dekka vart kraftige nok til at dei kunne nyttast på dei største lastebilane med nyttelast på 5 til 6 ton. Tidlegare hadde det vore vanleg med kjededrift av bakakselen, men på 1920-talet gjekk dei fleste produsentane over til mellomaksel med pinjong/kronhjul-nedgiring og differensial i bakakselen. Frå 1920-talet og utover var tyske og svenske produsentar langt framme i utviklinga av store lastebilar. I 1924 innførte Scania-Vabis ein lastebil med tandemdrift og nyttelast på 6 tonn. Etter krigen vart det òg vanleg med førarhus på lastebilar. I byrjinga var det berre tak og frontrute, men eit stykke ut på 1920-talet vart det vanleg med heilt innkledde hytter. Varm luft frå motoren auka temperaturen noko i førarhuset, men det var ikkje før ut på 1930-talet at ein tok til å nytta varmeapparat. I 1923/1924 introduserte dei tyske produsentane Benz, Daimler og MAN lastebilar med dieselmotorar. I fleire år framover var Tyskland eit føregangsland for utvikling og bruk av dieselmotoren. Det var fyrst utpå 1930-talet at dieselmotoren for alvor vart teken i bruk. Fleire britiske produsentar tok til å utvikla sine eigne dieselmotorar. I Sverige var det Hesselmanmotoren som erstatta bensinmotoren og både Scania, Tidaholm og Volvo produserte lastebilar med Hesselemanmotorar på 1930-talet. Scania tok til å nytta dieselmotorar i 1936, men Volvo helt fram med å produsera bensindrivne lastebilar til ut på 1950-talet. Nordamerikanske produsentar var svært trege med å ta i bruk dieselmotoren, sjølv om motorprodusentane Cummins og Herkules hadde dieselmotorar på programmet.
1930-åra
På 1930-talet auka motoreffekten og bilane vart utstyrte med hydrauliske bremser som verka på alle hjula. Ein tok i nokon grad til å nytta tilhengar det vegane tillet det, som til dømes i Frankrike og Tyskland, men det var ikkje alltid bremser på tilhengarane. Førarhusa vart bygde av metallplater på ei treramme og ein tok til å installera varmeapparat.
Pretty Paper
Innhald
I 2013 identifiserte Fort Worth Star-Telegram mannen som Frankie Brierton frå Santo i Texas. Brierton nekta å bruke rullestol og valde i staden å krype
Konvergensradius
Konvergensradius er eit omgrep i matematikk. For ei potensrekkje
med kompleks variabel z, vil det alltid gjelde at rekkja konvergerer for nokre z og divergerer for alle andre. Konvergensradiusen r (som i somme tilfelle kan vere 0 eller ∞) er eit tal slik at rekkja konvergerer for alle z slik at | z | < r og divergerer for | z | > r. Sirkelen med radius r om origo vert kalla konvergenssirkelen til rekkja.
How Long, How Long Blues
Songen
Carr skreiv musikken for songen, som er ei trist soge om korleis livet kan gå gale. Han spelte imponerande bluespiano og akkompagnerte seg sjølv med Blackwell på jazzgitar. I motsetnad til landlege bluesartistar på denne tida, var vokalen til Carr i høgt toneleie og glatt, med klår uttale.
Mount Pew
Mount Pew er eit fjell (2950 moh) som ligg oppom den sentrale delen av ryggen mellom Kelly- og Towlesbreen i Admiralty Mountains. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-64. Det vart namngjeve av Advisory Committee on Antarctic Names (US-ACAN) etter James A. Pew, ein geofysikar ved McMurdo-basen, 1966-67.
Joel Chandler Harris
Seinare år
Dei andre bøkene hans, særleg romanane, var mindre omtykte, sjølv om dei blei prisa for den lokale fargen. Ofte hadde desse romanane outsiderar som protagonistar. Det kunne vera svarte frigjevne slavar eller enkle kvite småbønder. Romanane blei kritiserte for å vera sentimentale og ha usannsynlege intrigar. Tendensen var konservativ. Forfattaren tok avstand frå «framstegskulten» i samtida si. Sympatiane låg hjå den enkle bonden og var imot godseigarar, industrialistar og materialisme.
I 1900 slutta Harris ved The Constitution, men han fortsette å skriva; journalistikk, føljetongar og kortare forteljingar. I 1905 blei han vald inn i American Academy of Arts. 1907-1908 gav han saman med ein av sønene sine ut Uncle Remus's Magazine. Tidsskriftet inneheldt mykje materiale som han tidlegare hadde publisert. I byrjinga av 1900-talet vart journalistikken forma i USA av sensasjonsstoff, men Harris heldt sjølv fast ved den enkle og venlege stilen sin. Det kunne likevel finnast mørkare undertonar i forteljingane. Privat freista han å vise eit gladlynt bilde av seg sjølv, men det var delvis ei fasade han sette opp for å skjula ein manglande sjølvtillit. Dei siste åra leid han av sjukdom og periodar av alkoholmisbruk.
Handball-VM 2023 for menn
Gruppe A
--
Robert A. Dahl
Forsking og teoriar
I sine seinare år hadde forskinga til Dahl fått ein meir pessimistisk tone. I How Democratic Is the American Constitution? gjorde Dahl ein kritisk gjennomgang av den amerikanske grunnlova og konkluderte med at ho hadde fleire både potensielt og reelt udemokratiske element. Særleg viktig var eksistensen av senatet og valkollegiet, institusjonar, som etter oppfatninga til Dahl, vart innført for å hindra at den verkelege folkemeininga skulle få gjennomslag i politikken. Vidare meinte Dahl at den amerikanske grunnlova og den politiske tradisjonen hadde demokratiske veikskapar samanlikna med europeiske polyarki. I den siste boka si, On Political Equality, samanknytte han trådane frå fleire tidlegare verk i eit varsku om ei utvikling, der auka økonomisk og materiell ulikskap kunne føra til auka politisk ulikskap.
Korrespondanse
Korrespondanse har fleire tydingar
Det sveitsiske kvinnelandslaget i handball
Sveits sitt kvinnelandslag i handball er det kvinnelege landslaget i handball for Sveits. Det representerer landet i internasjonale handballturneringar, og vert regulert av Schweizerische Handball-Verband. Landslaget kvalifiserte seg til si fyrste internasjonale turnering i 2022.
Uncle Remus
Teikneseriar
Ei anna sundagsstripe, Uncle Remus and His Tales of Br'er Rabbit frå King Features Syndicate, blei gjeven ut frå 14. oktober 1945 til 31. desember 1972, inspirert av Disney-stripa Silly Symphony.
Film og fjernsyn
Filmar
Michael Harris
Michael Harris er ein trompetist i Phenix Horns, som var blåserekkja for Earth, Wind & Fire og Phil Collins.
Sofía av Spania (1938)
Delar av barndomen var ho i Egypt og Sør-Afrika, etter at familien hennar måtte flykte frå den greske borgarkrigen. I 1946 reiste ho tilbake til Hellas, før ho vart send på den prestisjefulle tyske internatskolen Schule Schloss Salem. Deretter studerte ho musikk og arkeologi i Athen, og deltok ved dei sommar-OL i 1960 i Roma.
14. mai 1962 gifta prinsesse Sofia seg med den spanske prinsen Juan Carlos. Han vart i 1969 utropt som tronfølgjar av Spanias diktator, Francisco Franco, og då Franco døydde 22. november 1975, vart Juan Carlos og Sofia Spanias kongepar.
Kvitkval
Åtferd
Kvitkvalane er sosiale dyr. Dei flyttar seg i grupper som typisk inneheld dyr av same kjønn og alder. Der kan vere fleire hundre dyr i grupper med hannar. Hoer med kalvar blandar seg i noko mindre grupper. Flokkane med kvitkval er ustabile, dette medfører at dyr går frå ein flokk til ein annan og at dei sjeldan held seg permanent til ein flokk. Dei tettaste banda finst mellom hoer og kalvane deira. Kalvane vender ofte tilbake til same sommaropphaldsstaden som mora – gjerne også etter at dei er vaksne. Kvitkvalane sym relativt sakte. Dei lever av fisk, blekksprutar og skaldyr. Jakta på havbotnen går føre seg ned til 300 m, men dyra kan dukke dobbelt så djupt. Kvitkvalane er svært aktive akustisk, og har eit stort register av sosiale lydar, inklusive klikkelydar, knirke-lydar, fløyting og ein klokkeliknande klang-lyd.
Korde
Kordar i trigonometri
Kordar vart mykje brukt i den tidlege utviklinga av trigonometri. Den første kjende trigonometriske tabellen, skriven av Hipparchus, lista verdiane av kordefunksjonen for kvar 7,5 grad.
Uri
Historie
Regionen stod mot den protestantiske reformasjonen og vart verande romersk-katolsk. Under republikken Helvetia var Uri ein del av kantonen Waldstätten. Etter dette, som ein del av meklingsavtalen av 1803, fekk Uri tilbake sjølvstendet sitt. Alle forsøk i retning religiøse eller konstitusjonelle reformer vart avvist. Uri var ein av medlemskantonane i separatistrørsla Sonderbund i 1840-åra. Denne katolske ligaen vart slått av det sveitsiske eidsforbundet sine militære styrkar i 1847, noko som førte til at den føderale grunnlova for Sveits vart vedteken i 1848.
It Hurts Me Too
«It Hurts Me Too» er ein bluesstandard som er «ein av dei mest tolka bluessongane». Han vart først spela inn i 1940 av Tampa Red, som ein 8-taktsblues i middels tempo med slidegitar. Han låner frå tidlegare bluessongar og har vorte spelt inn av mange andre artistar.
Helgøy kyrkje
Helgøy kirke er ei langkyrkje frå 1889 i Karlsøy kommune i Troms og Finnmark. Byggverket er i tre og har 350 sitjeplassar.
Don Myrick
Somme av dei mest kjende saksofonsoloane er Phil Collins sin «One More Night», «Reasons» av Earth Wind & Fire og «After the Love Has Gone» frå albumet I Am. Han har spelt med mange kjende musikarar som Grover Washington, Jr. og Carlos Santana. Myrick spelar på album av artistar som Bobby «Blue» Bland, The Dells, Regina Belle, the Mighty Clouds of Joy og Heaven 17.
Rinnleiret
Rinnleiret er eit område i Levanger og Verdal kommune i Nord-Trøndelag. Det var militærleir her ved E6, strandkvarter for Rinnleiret tekniske verkstad og hovudverkstad for Hæren i Midt-Noreg. Staden vart avvikla som militærleir i 2002.
Craig Murray
Craig John Murray er ein britisk tidlegare diplomat og seinare aktivist, menneskerettsforkjempar og varslar. Han var rektor ved Universitetet i Dundee frå 2007 til 2010.
Nikolaj Gogol
Tematikk – maning til samfunnsendring
Gogol var ein av dei store forfattarane på 1800-talet som forsøkte å syne kva Tsar-Russland var og korleis det skulle utviklast. I Ein galen manns dagbok skildra Gogol vilkåra for kjærleik kontra ekteskap; hovudpersonen forelskar sig i dottera til sjefen sin, men han får vite at han ikkje kan konkurrere med ein kammerjunker i spørsmålet om ekteskap. «Det vert inkje bryllaup! Kva merkverdig er det med ein kammerjunker. [...]Ein får ikkje eit tredje auge i panna, berre for om ein er kammerjunker. Nasa på han er ikkje laga av gull.[...]», ytrar tittelpersonen som vert dregen inn i ei innbilt verd der han set spørsmål ved seg sjølv og ved tilværet i stort. Kanskje er han greve eller general, funderer han. Han er på veg å verte galen og innbiller seg at han er kongen av Spania.
Fylkesveg 6894
Fylkesveg 6894 går mellom Valstad og Heitlo i Verdal kommune. Vegen er 4,4 km lang.
Johan Bondesen
Periodane 1907-13 og 1925-31 var Bondesen medlem av heradsstyret i Stor-Elvdal. I tillegg sat han 1906-08 i fattigstyret, 1908-13 og 1926-31 i skulestyret, 1909-12 og 1923-32 i likningsnemnda, alt saman i Stor-Elvdal. 1925-28 var han styremedlem i Hedmark Landbrukkselskap.
Alan Pasqua
Alan Pasqua er ein USA-amerikansk jazzpianistar, lærar og komponist. Han var med å komponere kjenningsmelodien til CBS Evening News. Han har òg hatt ein lang karriere i pop og rock, mellom anna som medlem, klaverspelar og låtskrivar i hardrockbandet Giant i 1980-åra. Han studerte ved Indiana University og New England Conservatory of Music. Albumet hans Standards med trommeslagaren Peter Erskine vart nominert til ein Grammypris. Som studiomusikar har han turnert og spelt inn musikk med Bob Dylan, Cher, Michael Bublé, Eddie Money, Allan Holdsworth, Joe Walsh, Pat Benatar, Rick Springfield, Juice Newton, Prism og Santana.
Som leiar
Med Peter Erskine, Bob Mintzer, Darek Oleszkiewicz
NM i skiskyting 2012
7,5 km
<br style="clear:both;" />
12,5 km fellesstart
<br style="clear:both;" />
Kondorar
Kondorar, Cathartidae, er ein biologisk familie med sju artar som har leveområde avgrensa til varme og tempererte område av Amerika. Denne fuglegruppa er òg kalla vestgribbar. Kondorar er ikkje nært i slekt med gribbar i «den gamle verda», likskapen mellom desse to gruppene kjem av konvergerande evolusjon; liknande eigenskapar hos dei to ikkje-relaterte gruppene har uavhengig tilpassa seg til same type miljø og levesett. Kondorar skil seg frå gribbar med at dei generelt har luktesans medan gribbar berre kan finne åtsel med hjelp av synet. Dei fleste artar i begge grupper har eit karakteristisk hovud utan fjørkleding.
Galleri
I flukt:
Red Red Wine
«Red Red Wine» er ein song skriven og opphavleg spelt inn av Neil Diamond. Han har sidan vorte spelt inn av Tony Tribe, Jimmy James & the Vagabonds og mest kjend av den britiske reggaegruppa UB40, som tok songen til toppen av både Billboard Hot 100 i USA og UK Singles Chart. Diamond-versjonen nådde 62. plass på Billboard Hot 100 i 1968. Diamond spelte sidan ein UB40-inspirert versjon av songen på turneane sine. Denne versjonen vart gjeven ut på samleplata The Greatest Hits (1966-1992).
Messier 74
M74 vart oppdaga i 1780 av den franske astronomen Pierre Méchain, og nokre veker seinare vart han teken med i Messierkatalogen.
Eivind Berggrav
Utmerkingar og annan heider
I Oslo er han beæret med ei byste ved Kommandør Øgrims plass utanfor Hovudkontoret til bibelselskapet i Bernhard Getz' gate 3. -->
Maktlaus
Maktlaus er det tredje albumet til Daniel Kvammen. Maktlaus går i nye retningar: Der det førre albumet, Vektlaus, handlar om kjærleiksorg, er Maktlaus eit meir politisk album. Til forskjell frå dei to første albuma til Kvammen, har Maktlaus meir varierte låtar.
Junco
Junco er ei lita biologisk slekt av fem artar sporvefuglar i Amerika frå Alaska i nord og sørover til norvestlegaste Panama. Artane i slekta har namn på norsk med fellesnemninga 'junko' og dei er ein del av amerikasporvfamilien, Passerellidae.
Bellatrix
Bellatrix, eller i Bayer-nemning Gamma Orionis (γ Ori, γ Orionis), er den tredje mest lyssterke stjerna i stjernebiletet Orion, 5° til høgre for den raude kjempestjerna α Ori (Betelgeuse). Ho er like mellom første og andre storleiksorden, og er den 27. mest lyssterke stjerna på nattehimmelen.
Silenen
Walter Tresch er frå grenda Bristen i Silenen.
I'm Telling You Now
«I'm Telling You Now» var først gjeven ut i 1963 på Capitol Records i USA/Canada og på Columbia i Storbritannia, India, Nederland og Sverige, men hadde ikkje stor suksess då. To år seinare, då songen kom ut på ny to år seinare vart han derimot særs populær.
Kubikktal
Summen av dei n første kubikktala er lik 2. potens av summen av dei n første naturlege tala, det vil sei 13 + 23 + 33 + ... + n3 = (1 + 2 + 3 + ... + n)2 eller
Dette er eit resultat som grekarane i antikken alt kjende til.
Al Qadeimah
Al Qadeimah (arabisk: القضيمة ) er ein by ved kysten av Raudehavet i Saudi-Arabia. Han høyrer til Mekka-regionen og ligg 44 kilometer nord for Jidda. I lag med Thual vert det utbygd eit stort økonomisk byprosjekt på staden, King Abdullah University of Science and Technology (KAUST).
Seedorf i Uri
Kommunen ligg ved sørenden av Urnersjøen, ein fjordarm av Vierwaldstättersjøen, og på vestsida av elva Reuss i Reusstal. Hovudstaden i Uri, Altdorf, ligg på motsett sida av elva og dalen. Seedorf ligg foten av fjellet Gitschen.
High Voltage (1975)
Komposisjon
Sjølv om låtane på High Voltage viser ein glamrock-innverknad som bandet snart skulle forkasta til fordel for ein meir riffbasert hardrocksound, er grunnlaget for låtskrivarstrukturane til bandet tydeleg. Som Angus sa til Benjamin Smith frå VH1 i 2014: «Eg synest 60-talet var ei flott tid for musikk, spesielt for rock and roll. Det var æraen til Beatles, The Rolling Stones og seinare The Who og Led Zeppelin. Men på eit tidspunkt på 70-talet vart det på ein måte ... mildt. Då Malcolm sette saman bandet, var det openbert kva som mangla på den tida: eit anna stort rockeband. Så det var i utgangspunktet ein reaksjon på det, fordi musikken på det tidspunktet nettopp hadde gått inn i den mjuke, melodiske perioden, og det såg ut til å vera over heile verda. For oss var det eit ganske enkelt val, spesielt fordi Malcolm og eg – me er to gitaristar – så frå starten av skulle det vera eit gitarband.» Seks av dei åtte songane vart skrivne av Young-brørne og Scott, med «Soul Stripper» kreditert til Young-brørne åleine. «Soul Stripper» utvikla seg frå ein uinnspelt song kalla «Sunset Strip», òg skrive av Malcolm og Dave Evans. «Soul Stripper» liknar i tema og struktur på «Squealer», ein song som vart inkludert på Dirty Deeds Done Dirt Cheap i 1976. «Baby, Please Don't Go» er ein coverversjon av ein Big Joe Williams-song og vart valt som den første singelen frå plata, noko som førte til den tredje framferda på det australske musikkprogrammet Countdown. Framferda til bandet inkluderte den no legendariske liveopptredenen av «Baby, Please Don't Go» med Scott utkledd som ei blond skulejente. «Love Song» utvikla seg frå ein uinnspelt song kalla «Fell In Love», òg skrive av Malcolm og Dave Evans. Denne tidlegare versjonen av songen hadde ein annan tekst, og den ferdige teksten som høyrest på albumet vart lagt til av Scott. I 1994 spekulerte Bon Scott-biografen Clinton Walker i at den ukarakteristisk sentimentale teksten på «Love Song» truleg var ein rest frå det tidlegare bandet til Scott, Fraternity. «Love Song» vart gitt ut som den første singelen frå albumet (under tittelen «Love Song (Oh Jene)») med B-sida «Baby, Please Don't Go», men radioen føretrekte B-sida. «She's Got Balls» (om ekskona til Scott, Irene) var den første songen som Scott og Young-brørne sette saman, medan «Little Lover» hadde vore ein song Malcolm Young hadde pusla med sidan han var rundt 14 år og hadde opphavleg tittelen «Front Row Fantasies» (Scott, som skreiv songen om Angus, nemner glamrockstjerna Gary Glitter ved namn i songen).
Medverkande
AC/DC
Arena Birmingham
Historie
Arenaen fekk sitt noverande namn i september 2017.
I'm a Believer
Andre versjonar
Songen vart òg spelt av Smash Mouth og Eddie Murphy i 2001, som ein del av filmmusikken til filmen Shrek. Eddie Murphy, som spelar rolla som eselet i flimen, syng òg ein versjon av songen i sjølve filmen.
I 2010 spelte Neil Diamond ein enkel, langsam versjon av songen på albumet hans Dreams.
Ronnie Scott
Ronnie Scott var ein engelsk jazz-tenorsaksofonist og jazzklubbeigar.
Historie
Frå 1967–69 var Scott medlem av The Kenny Clarke-Francy Boland Big Band som turnerte mykje i Europa i lag med Johnny Griffin og Eddie «Lockjaw» Davis, samstundes som han dreiv sin eigen oktett med John Surman og Kenny Wheeler (1968–1969), og ein trio med Mike Carr på klaverinstrument og Bobby Gien på trommer (1971–1975). Han leia så forskjellige grupper, hovudsakleg med John Critchinson på klaverinstrument og Martin Drew på trommer.
Cherisse Osei
Musikalsk karriere
Frå 2006 til og med 2012 spelte Osei trommer på Mika sine studioinnspelingar og turnear. Samarbeidet med Mika førte til opptredenar på Good Morning America, The Tonight Show with Jay Leno, Jimmy Kimmel Live, South by South West, Coachella Valley Music and Arts Festival, Fuji Rock Festival, Glastonbury Festival og V Festival. I denne tida spelte ho trommer ved Paralympics 2008 i i Beijing under avsluttingsseremonien, i eit spesialskrive stykke av Philip Sheppard som blei framført ved Beijing National Stadium. Denne hendinga blei vist for 1,5 milliardar TV-sjåarar.
Kvaløy kyrkje
Kvaløy kyrkje er ei krosskyrkje frå 1962 på Kaldfjordeidet i Tromsø kommune i Troms fylke.
Tidemann Evensen
Far hans var tømmermerkar. Sjølv gjekk han handelsskule i 1927, etter han året før hadde vore på selfangst ved Kerguelen. Frå 1930 til 1945 var han fullmektig ved Solum formannskapskontor og der etter fylkeskasserar i Telemark i åtte år til 1953. Han var fylkesarbeidssjef i Telemark 1953-59 og til sist fylkesmann i Telemark til han døydde i 1969.
Megareksi
Megareksi er ein mental tilstand, eller kroppsbileteforstyrring, der ein person blir sjukleg opptatt av å få stor muskelmasse, og bli sterkare. Personen ser på seg sjølv som for liten, eller tynn, men er gjerne godt over gjennomsnittleg muskulær. Sjukdommen vert også kalla for vigoreksi, omvendt anoreksi eller Adonis-kompleks.
Utøvarar innan kroppsbygging synest å vere spesielt utsette. Ei undersøking frå Idrettsvitskapelig institutt ved NTNU konkluderte med at 6,5 % av dei mennene som trena på treningssenter viste teikn på megareksi.
Alagoas
Alagoas er ein delstat i regionen Nordeste i Brasil. Han ligg nordaust i landet og har eit tropisk klima. Alagoas grensar mot delstatane Pernambuco, Sergipe og Bahia. Elva São Francisco dannar den sørlege grensa mot Sergipe. Delstaten har fått namnet sitt frå alle lagunane som finst rundt delstadshovudstaden Maceió. Andre byar i Alagoas er Penedo, Arapiraca, Palmeira dos Índios, Marechal Deodoro, Maragogi og Piranhas.
Cernunnos
I mellomalderen vart Antikrist i fleire høve framstilt i ein Cernunnosliknande skapnad.
Amfibol
Amfibol er namnet på ei viktig gruppe av generelt mørke, inosilikat-mineral, som dannar prismar eller nåleliknande krystall, og består av doble rekkjer SiO4-tetraeder, knytte saman ved hjørna og inneheld generelt ion av jern og/eller magnesium i strukturane sine. Amfibolar kan vere grøne, svarte, fargelause, kvite, gule, blåe eller brune på farge.
Amfibolitt
Bergarten er særs vanleg i Noreg.
App Store
App Store er ei digital distribusjonsplattform for iOS, utvikla og halden ved like av Apple Inc. Tenesta lèt brukarane laste ned applikasjonar («apps») som er utvikla med iOS-programvareutviklingspakken og publisert gjennom Apple.
Bärbel Wöckel
Aktiv
Etter giftarmål kom ho tilbake som Bärbel Wöckel og forsvarte OL-tittelen på 200 m under sommarleikane i Moskva. Også i 4 x 100 m stafett var ho med å forsvare Aust-Tyskland sin meistertittel i øvinga, saman med Romy Müller, Ingrid Auerswald og ankerkvinna Marlies Göhr. Med sluttida 41,60 sekundar forbetra dei samstundes landet sin verdsrekord.
Den normanniske erobringa av England
Dette førte til ei omforming av språket og kulturen i landet. Ved at England vart underlagt herskarar som hadde opphavet sitt i Frankrike vart landet knytt tettare til kontinentet medan den tidlegare skandinaviske innverknaden vart langt mindre eller nærast opphøyrde. Det sette òg i gang ei rivalisering med Frankrike som kom til å fortsetje uavbroten dei neste 750 åra, frå 1066 og fram til 1815. Det hadde òg store konsekvensar for resten av Dei britiske øyane, ved at det la vegen open for ein normannisk invasjon av Wales og Irland, og omfattande inntrenging i aristokratiet i Skottland av normanniske og andre fransktalande familiar, og innføringa av føydalt system i sørlege Skottland. Det er viktig å merke at normannarane ikkje var skandinavar, sjølv om ein del av forfedrane deira var det. Det var fransk føydal mellomalderkultur som omforma England, ikkje norrøn.
Krav på den engelske krona
Det er verd å merke seg at Harald Godwinson ikkje hadde noko opplagt krav på trona. Faren hans Godwin var son av ein thegn av Sussex. I tidleg engelsk historie var «thegn» eit medlem av dei adelege klassene med rang mellom jarlar og ordinære frie menn, og løyvde land av kongen eller av lordane for militær teneste. Seinare dokument har skildra Godwins far som ein ceorl, ein fri mann av lågaste rang. Godwin nedstamma truleg frå lågadelen. Det kan synast som om samtida freista å gje Harald Godwinson ei slekt tilbake i seks ledd til kong Ethelred av Wessex, men det kan vere ein tvilsam politisk konstruksjon for å sikre Harald sitt krav på trona.
Den normanniske invasjonen
Den normanniske hæren gjekk i land ved Bulverhythe, mellom det som i dag er byane Bexhill og Hastings, i nærleiken av Pevensey Castle i Sussex, den 28. september. Dei reiste straks eit festningsverk av trevirke ved Hastings, og herja deretter i området rundt.
Nytt aristokrati
Ein direkte konsekvens av invasjonen var ei bortimot total utrydding av det gamle angelsaksiske aristokratiet og angelsaksisk tap av kontroll over kyrkja. Vilhelm Erobraren erstatta systematisk angelsaksiske jordeigarar og fordelte eigedomane deira til hans eigne folk frå kontinentet. Dommedagsboka har omhyggeleg dokumentert verknaden av det omfattande programmet av ekspropriasjon og inndraging og omfordeling av eigedomar. Ho viser at i 1086 var det berre omtrent fem prosent av landet i England sør for elva Tees som enno var på angelsaksiske hender. Sjølv denne vesle resten vart ytterlegare forminska i tiåra som følgde, og utslettinga av dei innfødde jordeigarane var bortimot fullført i sørlege delar av England.
Innfødde vart snart òg fjerna frå høgare regjeringsmakt og høgare kyrkjelege posisjonar. Etter 1075 var jarledøme på normanniske hender, medan angelsaksarar berre tidvis vart utpeikte som sheriffar. Likeeins vart eldre geistlege anten forviste frå posisjonane sine eller halde på plass i levetida deira og erstatta av utlendingar då dei døydde. Ved 1096 var det ingen bispedøme igjen som var halde av ein angelsaksar, medan angelsaksiske abbedar vart sjeldne, særleg i dei større klostra.
Ny kyrkjeorganisasjon
Kyrkjene og klostera vart fylte med normanniske biskopar og abbedar frå Normandie og Lorraine. Desse var ofte arrogante og taktlause i handsaminga si av angelsaksiske undersåttar. «Det var ei unaudsynt fornærming å stryke namna på angelsaksiske helgenar, haldne i ære av dei engelske, frå kyrkjekalendarane; den nye abbeden av Abingdon freista heilt å slette minnet om den store sankt Æthelwold som han forakteleg kalla for berre ‘ein engelsk bonde’...» skreiv den engelske historikaren Austin Lane Poole.
Med den normanniske overtakinga fekk kyrkja i England sterke band over kanalen til den kontinentale kyrkja og kloster. Ei av dei viktigaste reformene til Lanfranc var å flytte bispeseta til urbane område. Sjølv om ein reknar med at ved 1066 var ein tiandedel av folkesetnaden i England allereie urbane, fekk sjølv travle byar som Lincoln og Norwich ikkje eigne bispesete før etter 1066. Kommersiell verksemd følgde dei kyrkjelege sentera. I samband med oppblomstring i byane kom òg fransk handelsvirksomhet, og med dei òg dei første jødane frå Rouen til London.
Engelsk eksil
Mange angelsaksarar, særleg frå den avsette tidlegare landeigarklassen, fann til sist den nye normanniske dominansen og undertrykkinga utoleleg og emigrerte. Skottland og Austromarriket var særleg populære stader å dra til, medan andre busette seg i Noreg, Danmark, Sverige, Tyskland og nokre kanskje så langt unna som i Russland og kysten ved Svartehavet. Det er bevis på at mange engelske adelege emigrerte til Austromarriket og Konstantinopel der dei vart eit dominerande element i elitestyrkane, Væringkorpset, og tenestegjorde som personlege livvakter for den bysantinske keisaren og svor truskapseid til han.
Styringssystem
Før normannarane invaderte hadde det angelsaksiske England eit av dei mest sofistikerte styringssystema i det vestlege Europa. Heile England var delt inn i administrative einingar kalla for «shires» (frå shares, 'delar') av bortimot einsarta storleik og form. Desse var styrte av leiarar kjende som «shire reeve» eller som det vart heitande, «sheriff». Shirane tenderte til å vere ganske sjølvstyrte og mangla koordinert kontroll. Gammalengelsk styring gjorde omfattande bruk av skriftleg dokumentasjon, noko som var uvanleg for kongedøma i det vestlege Europa, og fremja eit meir effektivt styringsverk enn munnleg kommunikasjon.
Angelsaksarane utvikla permanente tilhaldsstader for styret sitt. I mellomalderen var hoffet der herskaren til ei kvar tid oppheldt seg seg, og desse var i stadig rørsle og heldt hoff der vêr og mat eller anna var best i augneblunken. Denne bevegelege praksisen avgrensa den moglege storleiken og raffinement på eit styre som var nøydt til å flytte gods og folk på hest og kjerre, inkludert dokumentsamlingar og skattekiste. England hadde ei permanent skattekiste i Winchester der eit fast og vedvarande regjeringsbyråkrati og dokumentarkiv byrja å vekse.
Systemet med bokføring voks i detaljar og forfining. Ein eigen offisiell statstilsett for bokføringa, kalla «exchequer», vart etablert av sonen til Vilhelm Erobraren, kong Henrik I av England, og frå år 1150 og framover var dette kontoret lagt til Westminster.
Normannisk arkitektur og byggeverksemd
London var den fremste av alle engelske byar, og var heldig i å underkaste seg Vilhelm på eit tidleg tidspunkt. Han unngjekk dermed den nådelause herjinga av andre engelske byar. Dommedagsboka skildrar at i Oxford var det berre 243 hus som var i stand til å betale skatt, og dei gjenverande 478, om ikkje var busette og i ruinar, var i det minste så øydelagde at dei ikkje kunne betale. Chester, York og Dorchester, for å nemne nokre få, kom noko betre frå det. Men dette var berre eit mellombels tilbakeslag samanlikna med den omfattande utviklinga av handel som følgde i tida som følgde, då England fall til ro igjen. 1100-talet var ein blomstrande epoke for engelske byar, der gamle voks utover bymurane sine og nye vart grunnlagde av anten kongen eller av private herrar.
Delinga av England og Normandie
Opprøret viste at Robert Curthose og Normandie var ein konstant trussel. I eit kvart hundreår hadde den mest sentrale politisk fasen vore den normanniske erobringa av England. Med Vilhelm Rufus byrja ein ny fase, den engelske erobringa av Normandie, og denne prosessen varte fram til slaget ved Tinchebray i 1106 då Robert Curthose endeleg tapte for Vilhelm Rufus sin arvtakar, den yngre broren hans Henrik I av England. Sistnemnde tok Edith av Skottland til dronning 11. november 1100, same året som Vilhelm Rufus vart drepen. Edith var dotter av Malcolm III av Skottland, men viktigare var det at slekta hennar på morssida gjekk tilbake til det gamle angelsaksiske kongehuset. Bortsett frå at ho måtte ta det normanniske namnet «Matilda» kan ein ikkje undervurdera den symbolske verdet at den normanniske kongen av England sameinte seg med det angelsaksiske kongehuset.
Andre invasjonar av England
Ein invasjon som kan samanliknast med den ærerike revolusjonen skjedde i september 1326 då Isabella av Frankrike gjekk i land i Essex med ein utanlandsk hærstyrke og saman med Roger Mortimer og sonen sin Edvard. Dei vart møtte av folk som var misnøgde med styret til kong Edvard II av England. Tilhengjarane til Edvard rømde og den 2. oktober flykta han vestover frå London og tok tilflukt på godset til den yngre Despenser i Glamorgan. Kona hans Isabella og hæren hennar følgde etter han, og fekk sidan slått dei begge i hel. Den umyndige sonen hennar vart deretter gjort til konge av England.
Ulike mindre og særs lokaliserte og svært kortvarige åtak mot britiske kystar var suksessfulle innanfor dei avgrensa omfanga deira, som dei som vart retta mot ulike kystbyar av franskmennene under hundreårskrigen, den spanske landgangen i Cornwall i 1595, slaveraid av barbareskpiratar på 1600-talet og det hollandske overfallet på skipsverfta i Medway i 1667.
Stangfjorden Elektrokemiske Fabriker
Stangfjorden Elektrokemiske Fabriker var den første aluminiumsfabrikken i Skandinavia. Den vart etablert i 1908 i Stongfjorden, ein av dei første industristadene i Sogn og Fjordane.